રાષ્ટ્રીય શાળાના સંચાલક ધીરુભાઈ ડોબરીયા જણાવે છે કે, છેલ્લા દસ વર્ષમાં ખાદીનો ક્રેઝ ઘટયો છે. સરકાર પણ હવે અમારી પાસેથી ખાદી ખરીદતી નથી. ખાદીના ભાવ પણ મળતા નથી. મોરારીબાપુએ રાષ્ટ્રીય શાળાને ખાદીની યુનિવર્સિટી કહી હતી પરંતુ અત્યારે અંદાજે રૃા ૧૮ લાખનું ખાદી કાપડ વેચાયા વિનાનું પડયું છે. ખાદી ઉદ્યોગને ફરી ધમધમતો કરવા અમે કેટલાક ડીઝાઈનર શોધ્યા છે. આ ઉદ્યોગનું આધુનિકરણ કરાશે. નવી ડીઝાઈન વાળા જેન્ટસવેર, લેડીઝવેર અને ચીલ્ડ્રનવેર બનાવવામાં આવશે.